**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



**Iktatószám: C/728-33/2025.**

Előterjesztő: Dr. Csáky András polgármester

Szakmai előterjesztő: Ilyés Marianna főépítész

Ügyintéző: Surányi Blanka

**Tárgy:** **Cegléd Város településrendezési eszközeinek részleges módosítása az "Ipari Park III." üteméhez kapcsolódóan a Cegléd, belterület 1637/1, 1636/4, 1650/3, 1636/1 hrsz.-ú ingatlanokra vonatkozóan –**

I. döntés a környezeti vizsgálat szükségességéről, valamint

II. a partnerségi egyeztetés lezárásáról.

**Mellékletek:**

* környezet védelméért felelős szervek visszaérkezett véleményei, és ezek összefoglaló táblázata,
* partnerségi egyeztetést lezáró jegyzőkönyv

**ELŐTERJESZTÉS**

**Cegléd Város Önkormányzata**

**Képviselő-testületének 2025. augusztus 4-ei rendkívüli ülésére**

**Tisztelt Képviselő-testület!**

**Cegléd Város Önkormányzatának Képviselő-testülete a 307/2024. (XI.11.) és 313/2025. (VI.19.) ök. határozataiban támogatta Cegléd Város településrendezési eszközinek módosítását a Cegléd, „Ipari Park III. ütem”-hez kapcsolódóan a Cegléd, belterület 1637/1; 1636/4; 1650/3 és 1636/1 hrsz.- ú ingatlanok területén** (továbbiakban: Módosítás).

A Módosítást *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet* (a továbbiakban: Korm. rendelet) értelmében az E-TÉR felületen, egyszerűsített eljárásban az önkormányzat megindította, adatszolgáltatást nyújtott a megbízott Tervező felé.

**I. Környezeti vizsgálat szükségességének kérdése:**

*Az egyes tervek, illetve programok környezeti vizsgálatáról szóló 2/2005. (I.11.) Korm. rendelet (a továbbiakban: Korm. rendelet) 1. § (3) bekezdése* előírja, hogy a település egy részére készülő szabályozási terveknél, illetve helyi építési szabályzatnál a várható környezeti hatás jelentősége esetileg határozható meg. A *Korm. rendelet 4. § (2) bekezdése* értelmében a döntéshez a kidolgozó – azaz az önkormányzat – kikéri a *3. számú melléklet*ben meghatározott környezet védelméért felelős közigazgatási szervek (a továbbiakban: környezet védelméért felelős szervek) véleményét arról, hogy a hatáskörükbe tartozó környezet- vagy természetvédelmi szakterületet illetően várható-e jelentős környezeti hatás. E szervek véleményük kialakításában a *2. számú melléklet*ben foglaltak közül a hatáskörükbe tartozó és a szóban forgó terv, illetve program jellege alapján a tervre, illetve a programra vonatkoztatható szempontokat veszik figyelembe.

Ennek megfelelően Cegléd Város Önkormányzata 2025. július 26. napján (15 napos határidő megjelölésével) kikérte a *Korm. rendelet 3. számú melléklet*ében meghatározott környezet védelméért felelős szervek véleményét a várható környezeti hatás jelentőségének meghatározásáról, illetve a környezeti vizsgálat elkészítésének szükségességéről.

**A határidőben véleményt adó környezet védelméért felelős szervek hatáskörükbe tartozó szakkérdés tekintetében a környezeti vizsgálat elkészítését nem tartják szükségesnek.** Egyebekben a határidőn túl véleményt adó környezet védelméért felelős szervek sem tartják szükségesnek a környezeti vizsgálat elkészítését.

**A környezet védelméért felelős szervek beérkezett véleményei és ezek összefoglaló táblázata jelen előterjesztés mellékletét képezik.**

**II. Partnerségi egyeztetés:**

A várható környezeti hatás jelentőségének megállapítását követően **a Módosítás partnerségi egyeztetése** a *helyi partnerségi egyeztetés részletes szabályairól* szóló *7/2023. (III.30.) ök. rendelet* (a továbbiakban: Partnerségi rendelet) szerint, valamint a *veszélyhelyzet ideje alatt egyes szervezetek működésére vonatkozó, továbbá egyes közigazgatási eljárási szabályok megállapításáról szóló 146/2023 (IV.27.) Korm. rendelet 2. §*-a alapján **elektronikus úton lezajlott.**

**A Módosítás partnerségi egyeztetésére vonatkozó felhívás az Önkormányzat honlapján, valamint a Hivatal hirdetőtábláján közzétételre került, továbbá az Önkormányzat a partnerségi egyeztetést az E-TÉR felületen is elindította. A hivatkozott rendelkezések értelmében a Partnerek – 2025. július 16. és július 30. között – tehették meg javaslataikat, észrevételeiket, illetve írhatták meg véleményüket.**

A partnerségi egyeztetés a jelen előterjesztés mellékletét képező, 2025. július 31-én készült jegyzőkönyv szerint lezárható, **mivel a közzétett anyagokkal kapcsolatosan vélemény, illetve kifogás nem érkezett.**

**A partnerségi egyeztetés lezárásról a *Partnerségi rendelet 7. §-*a alapján a Képviselő-testület dönt.** A véleményekről szóló döntést és annak indokolását a polgármester a döntéshozatalt követő 15 napon belül az önkormányzat hivatalos honlapján közzéteszi.

A *Korm. rendelet 68. § (2) bekezdése* szerint egyszerűsített eljárás esetén a véleményezési szakaszban csak a partner ad véleményt, azaz a partnerségi egyeztetés a véleményezési szakasszal együtt kerül lefolytatásra, mely **véleményezési szakasz lezárásáról** – **a *Korm. rendelet 66. § (7b) bekezdése* értelmében** – **szintén a Képviselő-testület jogosult dönteni.**

**A fentiekre tekintettel kérem a Tisztelt Képviselő-testületet, hogy a mellékelt határozati javaslatok alapján hozza meg döntéseit az** **„Ipari Park III. ütem” megvalósítása érdekében Cegléd Város településrendezési eszközeinek részleges módosításával kapcsolatban:**

**I. döntés a környezeti vizsgálat szükségességének kérdésében,**

**II. döntés a partnerségi egyeztetés-, és ezzel együtt a véleményezési szakasz lezárásáról, továbbá az ezt követő záró szakasz megindításáról.**

Az előterjesztést az idő rövidsége miatt az illetékes bizottság nem tárgyalta.

A döntéshozatal *a Magyarország helyi önkormányzatairól szóló 2011. évi CLXXXIX. törvény 46. § (1)-(2) bekezdésben* foglaltakra figyelemmel **nyilvános** ülés keretében, az 50. § és a *KT SzMSz 55.§ (1) bekezdés* és az *59. §* rendelkezései alapján **egyszerű többségű** szavazati arányt igényel.

Cegléd, 2025. július 31.

**Dr. Csáky András**

**polgármester**

1. **HATÁROZATI JAVASLAT**

**Cegléd Város Önkormányzatának Képviselő-testülete**

1. **megállapítja** – összhangban **Cegléd Város településrendezési eszközeinek az „Ipari Park III. ütem”-hez kapcsolódó, a Cegléd, belterület 1637/1, 1636/4, 1650/3, 1636/1 hrsz.-ú ingatlanokra vonatkozó részleges módosítása tárgyában** megkeresett **környezet védelméért felelős szervek véleményével** – hogy *az egyes tervek, illetve programok környezeti vizsgálatáról szóló 2/2005. (I.11.) Kormányrendelet* szerinti **környezeti vizsgálat lefolytatása nem szükséges.**
2. utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Dr. Csáky András polgármester

A határozatot kapja:

1. Ilyés Marianna városi főépítész és általa

Pro Regio Kft.

1. Irattár
2. **HATÁROZATI JAVASLAT**

**Cegléd Város Önkormányzatának Képviselő-testülete**

1. **lezárja a Cegléd Város településrendezési eszközeinek az „Ipari Park III. ütem”-hez kapcsolódó, a Cegléd, belterület 1637/1, 1636/4, 1650/3, 1636/1 hrsz.-ú ingatlanokra vonatkozó részleges módosításával** kapcsolatos **partnerségi egyeztetést, és ezzel együtt annak véleményezési szakaszát.**
2. kezdeményezi a záró szakasz lefolytatását.
3. utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Dr. Csáky András polgármester

A határozatot kapja:

1. Ilyés Marianna városi főépítész és általa

Pro Regio Kft.

1. Irattár

Láttam:

Dr. Diósgyőri Gitta

címzetes főjegyző